ARROW กำไร Q2/61 หด 49% ยังใจดีปันผล 0.15 บ. XD 23 ส.ค.นี้
ARROW กำไร Q2/61 หด 49% มาที่ 26.96 ลบ. จากปีก่อนกำไร 52.65 ลบ. หลังต้นทุนผลิตเพิ่ม-รายได้ขายลด ส่วน 6 เดือนแรกกำไร 65.46 ลบ. ลดลง 34% จากปีก่อนกำไร 99.47 ลบ. ยังใจดีปันผล 0.15 บ. XD 23 ส.ค.นี้ เคาะจ่าย 7 ก.ย.61
10 ส.ค. 2561

บริษัท แอร์โรว์ ซินดิเคท จำกัด (มหาชน) หรือ ARROW รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากบริษัทมีรายได้จากการขายและบริการลดลง 36.27 ล้านบาทหรือ 5.8% จากอุตสาหกรรมก่อสร้างชะลอตัวทำให้ความต้องการใช้ท่อสำหรับงานก่อสร้างและท่อปรับอากาศลดลง
รวมทั้งราคาเหล็กในตลาดโลกปรับตัวเพิ่มขึ้น ส่งผลให้ต้นทุนวัตถุดิบเพิ่มขึ้น
อย่างไรก็ตาม บริษัทยังประกาศจ่ายปันผลงวดดำเนินงานวันที่ 1 ม.ค.2561 ถึงวันที่ 30 มิ.ย. 2561 อัตราจ่ายเป็นเงินสด (บาทต่อหุ้น) 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.2561 ทั้งนี้ กำหนดจ่ายเงินปันผลในวันที่ 7 ก.ย.2561